Source: https://2mnews.ro/baschet-csm-sighetu-marmatiei-joaca-in-primul-tur-al-cupei-romaniei-cu-csm-galati/
Timestamp: 2019-10-22 04:20:59+00:00

Document:
BASCHET – CSM Sighetu Marmației joacă în primul tur al Cupei României cu CSM Galați | 2mnews
BASCHET – CSM Sighetu Marmației joacă în primul tur al Cupei României cu CSM Galați
CUPA ROMÂNIEI. Federaţia Română de Baschet a anunţat datele de desfăşurare ale Cupei României la masculin, cu primele meciuri programate în 5 octombrie, între echipe din grupa valorică B a Ligii Naţionale, și cu Turneul Final Four, programat în 8-9 februarie 2020.
Potrivit tragerii la sorţi, meciurile programate în primul tur se vor juca între echipele CSM Sighetu Marmaţiei – CSM Galaţi, CSO Voluntari – Athletic Constanţa, CSM Focşani – CSM Târgu Mureş şi CSM Miercurea Ciuc – CSM Mediaş.
Meciurile se vor juca tur-retur, în 5 şi 9 octombrie, învingătoarele urmând să se califice în turul al doilea, fază în care vor intra în competiţie şi echipele de pe locurile 5-8 din stagiunea trecută (BCMU Piteşti, SCM Timişoara, Steaua Bucureşti şi Dinamo Bucureşti).
Partidele din turul al doilea sunt programate în 27 noiembrie şi 4 decembrie, iar câştigătoarele se vor califica în sferturile de finală, acolo unde sunt calificate direct și primele patru clasate din sezonul trecut (CSM Oradea, CSU Sibiu, U BT Cluj-Napoca şi SCM Craiova).
În sferturi se va juca, în 28 decembrie şi 8 ianuarie 2020, pentru calificarea la Turneul Final Four, programat în 8 şi 9 februarie 2020. Deţinătoarea Cupei României este CSU Sibiu.
Articolul precedentEXPOZIȚIE – La Muzeul de Mineralogie din Baia Mare, „O Prietenie Regală: Grigore Antipa şi Regii României 1892-1944”
Articolul următorEXPOZIȚIE – „Portretul unui anotimp – Toamna”, la Muzeul Județean de Artă din Baia Mare

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM